
A helyben lakás – mint az elővásárlási jog követelményének értelmezése a bírói gyakorlat szemszögéből

Kulcsszavak: földforgalom; elővásárlási jog; helyben lakás; bírói gyakorlat
A magyar agrárium kiemelkedő nemzetgazdasági érték, szuverenitási tényező, több többezer magyar család megélhetésének forrása. Ezáltal nem vitás, hogy e területre vonatkozó különleges szabályozási rendszer erősen strukturáltan teremti meg a jogi védelmet. Emiatt a szektorban dolgozóknak érdemes körültekintőnek lennünk foglalkozásuk gyakorlásakor, annak minden létszakaszában, hogy elkerüljék a másik félnek okozott jog- és érdeksérelmet, mindemellett megfeleljenek a hazai és az Európai Uniós birtokpolitikai érdekeknek és célkitűzéseknek. A védelem indokoltsága tipikusan a jogsértések ellen való fellépés, illetve a megelőzés talaján áll. Ebben nem csak a jogszabályok, hanem a gazdag bírói gyakorlat is nagy segítségükre lehet.
Dolgozatom a termőföld megszerzéséhez kapcsolódó elővásárlási jog, illetve a földforgalmi törvény által meghatározott elővásárlási sorrend egyik különleges követelményének, a helyben lakás Európai Uniós és hazai szabályozásának bemutatására, bírói gyakorlata érdekességeinek feltárására irányul. Többek között érintésre kerül a polgár lakóhelye, a helyben lakás és az életvitelszerű lakáshasználat fogalmi változásainak kronológiája, egymástól való elhatárolása. Mindemellett a bírói gyakorlat elemzése körében vizsgálatra kerül, hogy az említett fogalmak értelmezése során milyen megállapításokat tettek a legmagasabb szintű bírói szervek, s ezt a gyakorlatban alkalmazva milyen döntésre jutottak az egyes precedensek során. Végezetül dolgozatom tárgyalja, hogy a magyar szabályozásra közvetlenül kiható Európai Uniós normaközeg milyen hozzáállást tanúsított a helyben lakás tagállami megkötéseire és hogyan hatott ez a Szerződésekben deklarált uniós szabadságjogok érvényesülésére.
Eredményként igazolást nyert hipotézisem, miszerint a helyben lakás követelménye hatott a hazai joggyakorlatra és szolgálja a magyar agrárpolitikai célok érvényesülésén túl a spekulatív földszerzők törekvéseinek távoltartását is. Mindez tetten érhető a szabályozás komplexitásában, a földforgalmat korlátozó közjogi és magánjogi intézményekben, s e – a személyek-és a tőke szabad áramlását jogszerűen és közérdekből korlátozó – követelmény érvényesíti földművelés észszerűségéért és célszerűségét is.



